

**Guia per a l’avaluació d’articles**

Amb l’objectiu de garantir el rigor i la qualitat dels articles que s’han de seleccionar per a la seva publicació, el Consell de Redacció de la revista *Mayurqa* tindrà en compte l’avaluació aportada per **dos experts externs**, especialistes en la matèria, a qui es lliurarà el treball sense indicar les dades de l’autor, seguint, per tant, el sistema d’avaluació de **doble cec**. Les avaluacions podran ser positives, negatives o amb indicacions sobre les intervencionsque s’hi hauran de realitzar perquè el treball sigui publicable. En cas que les dues avaluacions siguin contradictòries, el Consell de Redacció podrà requerir una tercera avaluació.

L’avaluador, proposat pel Consell de Redacció, serà un expert capaç de revisar el contingut del treball, cosa que implica el reconeixement de la seva competència en una àrea de coneixement i el seu rigor científic com a professional. Per això, l’avaluació del text ha de ser neutral i evitar qualsevol mena de prejudici. Cal tractar l’autor amb respecte. La crítica està destinada únicament a la millora del treball presentat i s’evitarà l’ús d’un to ofensiu. En cas que es doni un conflicte d’interessos, l’avaluador renunciarà a la tasca encomanada.

L’original que rep l’avaluador és confidencial, propietat privada de l’autor abans de la seva publicació. En aquest sentit, s’haurà d’evitar comentar o emprar qualsevol dada o idea recollida en el treball.

Per avaluar se seguirà la **fitxa d’avaluació d’articles** que trobarà a continuació i que inclou diversos aspectes a valorar: rellevància del tema, valoració del contingut, fonts i bibliografia emprats i aspectes formals. Finalment, cal indicar la decisió definitiva de l’avaluador entre les quatre possibles i assenyalar, en els casos en què es requereixi, les modificacions a realitzar perquè el treball sigui susceptible de publicació. Un cop emplenat, el document d’avaluació s’haurà d’enviar per correu electrònic a [mayurqa@uib.es](mailto:mayurqa@uib.es). L’avaluador disposarà d’un mes per realitzar la tasca des de la seva acceptació de l’encàrrec.

El reconeixement de la tasca dels avaluadors es realitzarà mitjançant la publicació, cada tres anys, del nom dels experts que han participat en la revisió dels números publicats.

**FITXA D’AVALUACIÓ D’ARTICLES**

|  |  |
| --- | --- |
| **Títol de l’article: “Unos cuatrocientos moriscos ricos” Un intent d’establir-se en terres de cristians (Menorca, 1613)** | |
| **Data de sol·licitud**  **de l’avaluació: 22-01-2019**  **Data de l’enviament**  **de l’avaluació: 5-3-2019** | **Codi avaluador (confidencial):** |

Nota: només els membres del Consell de Redacció de*Mayurqa*coneixeran la identitat de l'avaluador.

1. **Rellevància del tema:** El tema, encara que fa referència a un fet puntual, és rellevant tant pel que fa a la història de Menorca com, en un àmbit més general, per a la història de l’expulsió dels moriscos.
2. **Valoració del contingut (plantejament general, originalitat, rigor de l’argumentació...):** Encara que és cert que el document que dóna peu a l’estudi no era totalment desconegut, sí és prou rellevant per ser publicat en una revista científica. L’autor contextualitza correctament el document i l’època. El treball és rigorós i ben documentat.
3. **Fonts i bibliografia:** Són correctes.
4. **Aspectes formals**. Només hi trob a faltar una conclusió o recapitulació actual, el text em sembla que acaba de manera massa brusca.
5. **Valoració final respecte a la publicació:**

L'article es pot publicar en el seu estat actual.

L’article es pot publicar amb correccions puntuals (cal indicar-les en el punt 6)

L'article requereix una reestructuració completa (cal indicar els canvis que s’hi han de fer en el punt 6)

No es recomana la publicació d’aquest article.

6. Indicacions adreçades a l’autor perquè modifiqui l’article:

|  |
| --- |
|  |

5 de març de 2019[[1]](#footnote-2)

1. No s’indicarà el lloc per mantenir la confidencialitat de l’avaluador. [↑](#footnote-ref-2)